തേനീച്ചയുടെ കുത്തേറ്റ് 78കാരന് ദാരുണാന്ത്യം പാലക്കാട്: പാടത്തു ജോലി ചെയ്യുന്നതിനിടെ തലയ്ക്കും കണ്ണിനും ഹൃദയ ഭാഗത്തും തേനീച്ചയുടെ കുത്തേറ്റ് ദാരുണാന്ത്യം. രാമശ്ശേരി കോവില്പ്പാളയം ഊറപ്പാടം ശാന്തി നിവാസില് സുകുമാരന് 78 ആണു മരിച്ചത്. തേനീച്ചയുടെ ആക്രമണത്തിന് ഇരയായ മകന്റെയും സഹോദരന്റെയും നില അതീവ ഗുരുതരമാണ്.ഒപ്പമുണ്ടായിരുന്ന മകനും സഹോദരനും 2 ജോലിക്കാര്ക്കും തേനീച്ചയുടെ ആക്രമണമുണ്ടായി . പരിക്കേറ്റ മകന് സുധീപ് 36, സഹോദരന് രാമചന്ദ്രന് 71 എന്നിവര് പാലക്കാട്ടെ സ്വകാര്യ ആശുപത്രിയിലെ അത്യാഹിത വിഭാഗത്തില് ചികിത്സയിലാണ്. പുല്ലുവെട്ടു തൊഴിലാളികളായ എലപ്പുള്ളിയിലെ രാമന് 40, സഹദേവന്38 എന്നിവര്ക്കും കുത്തേറ്റെങ്കിലും ഇവര് സുരക്ഷാ ഉപകരണങ്ങള് ധരിച്ചിരുന്നതിനാല് ഇവരുടെ പരുക്കു ഗുരുതരമല്ല. ഇന്നലെ ഉച്ചയ്ക്കുശേഷം രണ്ടരയോടെ രാമശ്ശേരിയിലെ പാടത്തായിരുന്നു അപകടം ഉണ്ടായത് . The post തേനീച്ചയുടെ കുത്തേറ്റ് 78കാരന് ദാരുണാന്ത്യം first appeared on MalayalamExpressOnline.